**Biopsi ry:n hallituksen kokous 13/2021**

**Arvo F114, 30.8.2021 kello 17.00 (etäosallistuminen Discordissa)**

**Läsnä:** Frans Ek, Lauri Seppälä, Jenni Rapakko, Laura Lassila, Essi Koho, Aino Ikonen, Kaisla Walls, Jenni Keränen ja Tuulikki Suomela

**Lisäksi:** Emmi Eskelinen, Iiris Mustonen, Lyydia Saari

ASIALISTA

1. **Kokouksen avaus**

Puheenjohtaja avasi kokouksen ajassa 17:08.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
2. **Ääntenlaskijoiden ja pöytäkirjantarkastajien valinta**

Ääntenlaskijoiksi ja pöytäkirjantarkastajiksi valittiin Jenni Keränen ja Laura Lassila.

1. **Esityslistan hyväksyminen työjärjestykseksi**

Esityslistaan lisättiin kohdat 74.9 ja 7.4.10, näillä muutoksilla esityslista hyväksyttiin työjärjestykseksi.

1. **Ilmoitusasiat**

Treyltä on mahdollista hakea projektitukea yksittäistä projektia varten. Toistaiseksi hallituksella ei ole tapahtumia, joihin projektitukea voisi hyödyntää.

Treyn järjestökahvit ovat tulossa, Frans Ek menee paikalle Biopsin edustajana.

Kokoontumisrajoitusten voimassaoloa jatketaan 30.8. – 12.9., mutta turvavälirajoituksia ei enää ole.

Vujutiimin kokous pidetään keskiviikkona. Vujujen jatkoille etsitään sopivaa paikkaa. Biopsin logovaatteista voisi tänä vuonna tehdä erityisen vuju-editionin.

Lotta Hiihtola jää pois tapahtumatiimistä ja Emmi Eskelinen tulee tapahtumatiimiin.

1. **Tuutoriasiat**
2. **Maisterien tuutorointi**

Maisterituutorointi menee samasta budjetista kuin muukin tuutorointi. Maistereille voisi joskus tervetulopiknikin jälkeen pitäää saunaillan.

1. **Biopsiskaba fuksiedition**

Biopsiskaba järjestetään fukseille Reettorien kanssa, jolloin osallitujia saattaa tulla enemmän kuin 50. Tällöin tapahtuma järjestetään ryhmien välisten turvavälien ja muiden turvasuunnitelmien kanssa.

1. **Haalarimerkkitilaukset**

Keskusteltiin haalarimerkkien tilaamisesta usealle vuodelle samassa tilauksessa, mutta päädyttiin tilaamaan nyt vain tämän syksyn merkit.

1. **Raha-asiat**
2. **Varallisuus**

Biopsin pankkitilillä on 17 279,71 €, tuloja on saatu kesällä muun muassa kioskista.

1. **Sähköisesti hyväksytyt**
2. Cortex ry – Tapahtumamenoja, Wappusitsien toastien kiitospullot, 6,06€
3. HEF Group Oy – Tapahtuma- ja haalarimerkkimenoja, Biopsin logo ja wappusitsit haalarimerkit 361,88€
4. Miina Hoikka – Menot kerhiskahvista, Kahvia (8pkt) ja hunajaa kerhikselle 25,09€
5. Miina Hoikka – Kioskimenot, Nuudeleita (6 pkt) kioskiin 2,65€
6. Miina Hoikka – Kioskimenot ja menot kerhistarvikkeista, Nuudeleita (6 pkt) kioskiin ja kiinnitysteippi kerhiksen tauluille 5,24€
7. Toni Pystylä – Menot retkistä, Biopsin mökkireissun 20-22.8. vuokra ja loppusiivous 700€
8. Miina Hoikka – Kioskimenot ja menot kerhiskahvista, Nuudeleita kioskiin (3x6 pkt) ja suodatinpaperia kerhikselle 9,14€
9. Miina Hoikka – Kioskimenot, Tukkureissu 26.7. 154,73€
10. Laura Lassila – Edustusmenot, Nucleus ry:n vujulahja 14,90€
11. Laura Lassila – Edustusmenot, Jaloviinapullo Nucleus ry:n vujulahjaan 18,39€
12. Laura Lassila – Edustusmenot, Osallistumismaksu Nucleus ry:n vujuille 33,75€
13. Lotta Hiihtola – Edustusmenot, Osallistumismaksu Nucleus ry:n vujuille 33,75€
14. **Hyväksyttävät**

Ei hyväksyttäviä menoja.

1. **Korvattavat**

Korvataan seuraavat menot:

1. Kaisla Walls – Menot retkistä, Yhteisiä tarvikkeita, vettä ja ruokaa Biopsin mökkireissulle 75,40€
2. Aino Ikonen – Tapahtumamenoja, Skumppapullo tuleviin tapahtumiin 9,98€
3. Emmi Eskelinen – Tuutorointimenoja, Fuksipiknikin tarjottavat 19,79€
4. Emmi Eskelinen – Tuutorointimenoja, Aloitussaunan alkoholilliset juomat 31,97€
5. Emmi Eskelinen – Tuutorointimenoja, Aloitussaunan tarjottavat 36,61€
6. Miina Hoikka – Menot kerhiskahvista, Kahvia ja suodatinpaperia kerhikselle 40,67€
7. Miina Hoikka – Kioskimenot ja menot kerhiskahvista, Tukkureissu 25.8. 156,54€
8. Emmi Eskelinen – Tuutorointimenoja, Fuksien kaupunkikierroksen tietovisan palkintomerkit 3 vuodelle 51,30€
9. Emmi Eskelinen – Tuutorointimenoja, Tarvikkeita ja tarjottavia fuksisitseille 322,52€
10. Emmi Eskelinen – Tuutorointimenoja, Fuksisitsien alkoholilliset juomat 89,07€
11. **KopoSopo**

Jenni Keränen on tehnyt tiedotteen kopoasioista, joka liitetään seuraavaan kopokirjeeseen.

1. **Tapahtumat**
2. **Menneet**
3. **Biopsi goes mökki**

Biopsin perinteinen mökkitapahtuma meni odotusten mukaisesti. Sää ei ollut erityisen kesäinen ja koronan leviämisen estämiseksi tehtyjä turvallisuussuunnitelmia ei täysin noudatettu.

Fuksien aloitussauna järjestettiin 24.8. tiistaina. Saman viikon keskiviikoksi suunniteltu kaupunkikierros siirrettiin torstaille, jolloin oli myös perinteinen Pyynikin munkkiexcu ja tietovisa. Tuutorointitapahtumat ovat sujuneet hyvin.

**Tulevat**

1. **Masterchef**

Ideana on järjestää etätapahtuma, johon osallistutaan ryhmissä. Tapahtumassa kisataan siitä, mikä ryhmä saa kasattua parhaan aterian kolmen määrätyn raaka-aineen ympärille. Tapahtuman aikana kilpailijoille annetaan myös lisätehtäviä. Alustava päivämäärä tapahtumalle on 16.9..

1. **Biopsin (juoma)peli-ilta Heidi’s**

Mikäli pandemiarajoitukset sallivat, pidetään syyskuun lopulla (juoma)peli-ilta Heidi’s Bier Baarissa. Heidi’s:iin ollaan oltu yhteydessä tapahtuman järjestämisestä ja ehdot tilavarauksen perumiseen ovat joustavat. Paikassa on erillinen karaoketila, jolle voisi olla käyttöä tapahtuman aikana. Tapahtuman ajankohdaksi ollaan mietitty jotain syyskuun viimeisistä päivistä.

1. **Kauppisitsit**

Kauppisitsin järjestetään ehkä tänä vuonna, mikäli koronarajoitukset sallivat. Jos kauppisitsejä ei voi järjestää, niin voitaisiin pitää Biopsin omat sitsit. Tilan varaaminen pitäisi hoitaa nopeasti ja tulisi löytää sellainen tila, jonka varauksen perumisesta saa rahat takaisin.

1. **3\*2=6**

Tapahtumaan sisällytettävät bussilinjat täytyy suunnitella uudestaan ratikan tulon ja bussilinjoihin tehtyjen muutosten takia. Pääasia on, että mukana olevien linjojen numeroista saadaan helpolla laskutoimituksella tulokseksi 6.

1. **BBB**

Biopsin Bikkumustat Bikkujoulut yritetään järjestää ja niitä varten etsitään sopivia tiloja. Soutupaviljongin voi varata, mutta varausta voi tarvittaessa vain siirtää, ei perua. Tiettyä päivämäärää tapahtumalle ei ole, se pidetään joulukuun alussa.

1. **Maisterien iltama**

Viime vuonna loppukeväästä oli tarkoitus järjestää tapahtuma maistereille, suunnitelman voisi toteuttaa nyt alkusyksystä. Kyseessä voisi olla ulkotapahtuma mikäli sää pysyy vielä hyvänä.

Jonkin ulkoilutapahtuman voisi vielä järjestää ennen sään kylmenemistä, esimerkiksi kirpparikierros tai kirppariappro voisi olla hyvä idea.

1. **Arvon biljardipöytä**

Kesän aikana Arvon työntekijät ostivat uudet välineet Biopsin ja TLK:n omistamaan biljardipöytään. He myös huomauttivat, että biljardipöydän kangas on uusimisen tarpeessa. Kankaan uusimiseen kuluisi parisataa euroa. Hoidamme kankaan uusimisen, mikäli TLK on valmis maksamaan hinnasta puolet.

1. **Biopsin haalarimerkit**

Biopsin haalarimerkkejä voisi myydä netissä ja uusia merkkejä voisi suunnitella myyntiä varten. Biopsilta löytyy jäseniä, jotka ovat halukkaita hoitamaan merkkikauppaa, joten idea hyväksytään

1. **TreSilienssi**

TreSilienssi hankkeessa annetaan rahallista tukea ainejärjestöiden projekteihin. Käytännössä tämä toimii Treyn projektitukihankkeen tavoin. Voisimme hakea tukea Arvolla LATTEn kanssa järjestettäviä pikkujouluja varten. Tapahtumatiimi selvittää asiaa.

1. **Yhteistyö Kulti ry:n kanssa**

Kulti ry ehdotti uutta päivämäärää Tampereen excuille. Poikkitieteelliset lavatanssit osuvat samalle päivälle, joten ehdotetaan Kulti ry:lle, että saattavat tulisivat mukaan lavatansseille. Lippujen hankkimista täytyy selvittää.

1. **Korona kotitestit tapahtumissa**

Ideana on, että tapahtumia voisi järjestää kokoontumisrajoituksia suuremmalla osallistujamäärällä, mikäli ihmisiä pyydettäisiin tekemään kotona tehtävä koronatesti. Idea ei välttämättä ole laillinen, järjestökummimme Olga Teräväinen selvittää asiaa.

1. **Syrinx vujukutsu**

Syrinx lähetti vujukutsun kahdelle hallituksemme jäsenelle. Alustava suunnitelmamme on, että: Frans Ek Lauri Seppälä osallistuvat menevät edustamaan Biopsia vujuille, ja mikäli Frans Ek ei pääse, Laura Lassila menee tilalle. Asiaa mietitään vielä myöhemmin tulevassa kokouksessa.

1. **Social sports**

Social sports on sovellus, jonka voisimme saada jäsenistöllemme ilmaiseksi kuukauden ajan hyväksymällä yhteistyösopimuksen. Yhteistyösopimus ei vaadi muuta kuin sen, että mainostamme sovellusta Biopsin sosiaalisessa mediassa. Lopullinen päätös tehdään myöhemmässä kokouksessa, jotta saamme tilaisuuden tarkastella sopimusta ennen sen hyväksymistä.

1. **META**

Alumnien sähköpostilista on tehty.

Viikkotiedotteessa voitaisiin muistuttaa lukuvuositarrojen hakemisesta. Nykyään myös Arvolla on paikka, josta lukuvuositarroja voi hakea, ja jäsenistöä olisi hyvä tiedottaa asiasta. Arvolla sijaitsevan toimiston tarkka sijainti on epäselvä, joten laitetaan reittiohjeet viikkotiedotteeseen.

1. **Seuraavan kokouksen ajankohta**

Seuraava kokous järjestetään 14.9. luentosalissa F114. Kokoukseen tullaan järjestämään etäosallistumismahdollisuus.

1. **Kokouksen päätös**

Puheenjohtaja päätti kokouksen ajassa 18:55.